**УСАГЛАШЕНА ПРЕЛИМИНАРНА ЛИСТЕ ВРЕДНОВАЊА И РАНГИРАЊА**

**ПРОГРАМА ЦРКАВА И ВЕРСКИХ ЗАЈЕДНИЦА**

**Комисија своју оцену, усаглашену на основу појединачних оцена које је сваки члан Комисије извршио појединачно исказује кроз следећу табелу:**

|  |  |  |  |  |  |  |  |
| --- | --- | --- | --- | --- | --- | --- | --- |
| Р.б | Назив подносиоца | Број ИДК | Назив пројекта | Тражена средства | Бодови | Предложена средства | Напомена |
| 1 | Српска православна црквена Општина Љутовница | 821 | Деца дијаспоре у посети - санација Виле Сарачевић, ктитира Цркве Св. Николе у Шилопају са којом под заштитом Завода за заштиту споменика културе у Краљеву | 4.500.000 | 0 | 0 | Црква Св. Николе у Шилопају, заједно са свештеничком кућом и Вилом породице Сарачевић, који су ктитори храма, ужива претходну заштиту Завода за заштиту споменика културе Краљево. Како су приватни власници који су у посед виле дошли кроз поступак реституције поклонили објекат СПЦО Враћевшница, ова црквена општина је подела предлог пројекта за санацију Виле како би њен простор био коришћен за окупљања младих из земље и српске дијаспоре у духу традиције и православне вере. Пројекат у старту својим захтевом премашује Конкурсом опредељена средства, услед чега Комисија не предлаже подршку јер би у оквиру могућности буџета била занемарљива. |
| 2 | Српска православна црквена Општина Брђанско-Прислоничка | 837 | Изградња парохијског дома | 200.000 | 100 | 200.000 | Пројекат се односи на израду пројектне документације за изградњу новог објекта – парохојског дома Цркве Светог мученика Пантелејмона у Брђанима. Циљ градње је да се створи амбијентална целина у функцији храма што јесте од локалног интереса за становнике Брђана, па Комисија предлаже да се пројекат подржи у целини. |
| 3 | Српска православна црквена Општина Бољковци | 842 | Наставак унутрашње реконструкције уградњом гранитних плоча на зидовима Цркве у Бољковцима | 1.000.000  | 100 | 1.000.000 | Пројекат има за циљ наставак унутрашње реконструкције уградњом гранитних плоча на зидовима Цркве у Бољковцима. Тиме би се окончао један део започетих радова на унутрашњем уређењу храма. СПЦО Бољковци је до сада достављала уредне извештаје за раније коришћена средства, па се предлаже да се и овај пројекат, као наставак раније започетих радова подржи у целини. |
| 4 | ЦО Горњи Милановац | 860 | Замена црепа на парохијском дому Св Тројице |  1.800.000  | 63 | 1.120.000 | Пројекат се фокусира на инвестиционим радовима на кровној конструкцији парохијског дома у Горњем Милановцу. Циљ је да се радови изведу тако да се не наруши амбијентална целина са заштићеним културним добром - Црквом Свете Тројице. Санација је неопходна у циљу очувања стабилности грађевине, у функцији самог Храма. Пројекат се подржава у оквиру расположивих средстава. |
| 5 | Српска православна црквена општина Враћевшница | 874 | Израда икона и комплетирање иконостаса на Храму Св. Архангела у Доњој Врбави |  180.000  | 100 | 180.000 | Пројекат предвиђа радове на иконостасу Цркве Светог Архангела у Доњој Врбави. Скромним средствима завршили би се значајни радови на унутрашњем уређењу храма, па се предлаже подршка пројекту у целини. |

Прелиминарну листу објавити на званичној интернет страници општине Горњи Милановац са обавештењем учесницима да имају:

- право увида у поднете пријаве и приложену документацију - у року од три радна дана од дана објављивања.

- право писаног приговора на листу - у року од осам дана од дана објављивања.

**3. Текућа питања.**

Није било посебне дискусије.

бр. 1-401-102/2023-1 у Горњем Милановцу 16.03.2023. године,

**КОМИСИЈА ЗА ОЦЕНУ ПРЕДЛОГА ПРОЈЕКАТА УДРУЖЕЊА У ОБЛАСТИ КУЛТУРЕ И ПРОГРАМА ЦРКАВА И ВЕРСКИХ ЗАЈЕДНИЦА**

|  |  |  |  |
| --- | --- | --- | --- |
| 1. Радош Гачић с.р.
 | 1. Тања Гачић с.р.
 | 1. Ана Јовићевић с.р.
 | 1. Драгица Петровић с.р.
 |
|  |  |  |
|  |  | ПРЕДСЕДНИК КОМИСИЈЕЈадранка Достанић с.р. |